Kultura Maribor

Zabobnaj zgodbo o drevesu
2025-06-28 10:30 - 11:30 (Europe/Paris) | Maribor center / Mestni park
Dva prijatelja v duplini najstarejšega drevesa v Sloveniji, macesna v dolini Male Pišnice, najdeta veliko leseno knjigo, ki je vodnik dotičnega macesna do njegovih drevesnih prijateljev po svetu. Knjiga najditelju nalaga, da zbere svoje pleme in se poda na pot. »Pleme« so mladi obiskovalci, ki dobijo vsak svoj boben. S pomočjo bobnanja potujejo skozi predstavo, spoznavajo zgodbe dreves, ob tem pa na sproščen in zabaven način spoznajo osnovne glasbene elemente, kot so puls, ritem, dinamika itd.
Predstava Zabobnaj zgodbo o drevesu želi uveljavljati pozitivne spremembe na področju ekologije, predvsem o pomembnosti dreves in lesa v našem življenju. Z vami bosta potovala Franci Krevh in Miloš Simić.

Povezava do originalnega članka

Minoriti After Party .27: Brane Rončel
2025-06-27 23:30 - 2025-06-28 00:00 | Maribor center / Minoriti – Avditorij LGM
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Preverite, kdo jih bo spisal v 2025!
Otvoritveni Minoriti After Party bomo začeli z domačim in že mnoga leta aktivnim Davidom Krayjem, ki bo petkov večer popestril z electronic pop galore in house setom.
Po komediji bo za sobotno noč poskrbela mariborska DJ-ka Snupee Maja s hip hop, R’n’B in house selekcijo.
Nedeljski večer bo v družbi plesalcev tanga obarvan v južnoameriški melos, ki ga bo vodil že mnoga leta dejaven DJ ter plesalec Matjaž Kovše.
Na afterju po koncertu skupine Elemental bo z nami priznan slovenski rap artist, radijski vodja ter broadcaster Mrigo s svojim rap , reggae in R’n’B izborom.
Po mističnem Dhaferju Youssefu na afterju gostimo producenta, DJ-ja ter pionirja balkan beat scene, vsestranskega Harisa Piltona s plesnim mixom balkan beata ter zahodnih ritmov.
Afriškemu koncertu bo sledil nastop vrhunskega DJ dueta Roots in Session, ki že 25 let skrbi za razvoj reggae in bass music kulture v Sloveniji in na tujem. Čaka nas dancehall, afrobeat, hip-hop, reggae in mnogo več.
V četrtkovo noč ali mali petek nas bo do konca popeljal eden in edini Dalaj Eegol, legenda slovenske glasbene scene, vsestranski umetnik ter funky DJ, ki vedno preseneti.
Petkovo noč nam bo po jazzy večeru popestril sam Brane Rončel, človek, ki je Sloveniji približal jazz in world music kot DJ, organizator ter avtor oddaje Izza odra.
Za veliki zaključek na Minoritih bo na kontrolerjih domači Marko Herič, izkušeni maček disko in ostalih plesnih ritmov.

Vstopnica za predstavo oz. koncert na prizorišču Minoriti velja po prireditvi tudi kot vstopnica za Minoriti After Party. Vstop na prizorišče z vstopnico za Minoriti After Party bo možen takoj po zaključku prireditve, ki se odvija pred tem. Število razpoložljivih vstopnic za Minoriti After Party prilagajmo sproti glede na zasedenost prizorišča. Prosimo, spremljajte naše ažurne objave na festivalskih družbenih omrežjih, spletni strani ter na prodajnih mestih.
Povezava do originalnega članka

Tretji OBRAT na StopTrik
2025-06-27 21:00 | OBRAT
27. 6. 2025 ob 21.00, OBRAT
Tretji OBRAT na StopTrik
Mednarodni filmski festival StopTrik v produkciji Pekarne Magdalenske mreže vabi na tri kurirane selekcije animacij, ki se bodo zavrtele v pop-up kinu na vrtu ob OBRATu – prostoru umetnosti in participacije na Trgu Revolucije 9. Zelen kotiček tik ob glavnem mostu v času Festivala Lent postaja kino na prostem. Tudi letos z improviziranim kinom dajemo mesto kinu. Kinu, ki ga v mestu ni.

Projekcije na prostem sestavljajo stop animacije in animacije drugih tehnik v treh kuriranih programih. V prvem si ogledamo filme StopTrikovega partnerskega festivala O!PLA s Poljske. Drugi program pa prinaša nekaj izmed najboljših animacij lanske edicije StopTrika, med drugim zmagovalno Madeleine. V tretjem programu Animirana Palestina si bomo ogledali tri stop animacije palestinskega režiserja in animatorja Ahmada Saleha in eksperimentalno animacijo palestinske režiserke Samire Badran.

Selekcija predstavlja animacije palestinskega animatorja Ahmada Saleha in eksperimentalno animacijo palestinske vizualne umetnice in animatorke Samire Badran. Ahmada Saleh, palestinskega rodu rojen v Savdski Arabiji, v svojih večkrat nagrajenih animacijah prikazuje podrobnosti in zgodbe, ki mu ostajajo v spominu ob vsakokratnem obisku Palestine. Sam pravi:« Moje otroštvo je zaznamovalo nasprotje: mirno življenje z enim samim majhnim oknom, ki je skozi televizijski zaslon gledalo na Palestino. S slabšanjem razmer, se je okno v Palestino vse bolj povečevalo, dokler se ni zdelo, da tam živimo vsak dan.«. Samira Badran v svojih delih raziskuje kolektivni spomin, utesnjenost in negibnost. V animaciji Spomin na zemljo se ukvarja s telesom, ki ga prebadata strukturno in fizično nasilje, ki je agresivno in samovoljno ter preprečuje in napada njegovo svobodno gibanje in obstoj.

Spomin na zemljo / Memory of the Land
Samira Badran
2017, Španija, Palestina, 13′
Spomin na deželo je odsev človeškega stanja pod jarmom različnih oblik nasilja, kolektivnega spomina in identitete kot oblik odpornosti. Palestina. Telo je ujeto na kontrolni točki, ki je temeljni mehanizem izraelske okupacije.

Hiša / House
Ahmad Saleh, Saed Saleh, Saleh Saleh, Halah Saleh, Huda Saleh, in njihove Matere
Ahmad Saleh, Univerza za umetnost Bremen
2012, Nemčija, Jordanija, 3’50”
Družina je več generacij živela v prostorni, lepi in velikodušni hiši. Velikodušnost hiše je postala del njihovega življenja. Gostje so bili vedno dobrodošli, da uživajo v prijetni nastanitvi. Dokler ni prišel gost, ki je imel v mislih drugačen načrt.

Moje drugo oko / My Second Eye / Ayny
Ahmad Saleh (Fiction 2.0, Academy of Media Arts Cologne, Ahmad Saleh)
2016, Nemčija, Jordanija, Palestina, 11′
Matere so stale, ko se je vojna zgrnila po hišah. Otroci so še naprej sanjali. Hiše so zrasle nazaj. Vojna je znova udarila. Otroci so se igrali naprej. Film je prejel zlato medaljo Študentske akademije na mednarodnem tekmovanju študentskih filmov (znanem tudi kot študentski oskarji).

Noč / Night / ل (layl)
Ahmad Saleh, Saed Saleh, Saleh Saleh (SES-Studio, Fabian&Fred)
2021, Nemčija, Katar, Palestina, Jordanija, 15’57”
Prah vojne pušča oči neprespane. Noč prinaša mir in spanec vsem v razdejanem mestu. Le oči matere pogrešanega otroka ostanejo neomajne. Noč jo mora prelisičiti k spanju, da ji reši dušo.

Povezava do originalnega članka

Mariborski komorni orkester z gosti: Mozartov Rekviem
2025-06-27 19:30 - 20:30 | Maribor center / Dvorana Union
Spored:
Wolfgang Amadeus Mozart: Rekviem (maša za umrle) KV.626 v d-molu

Mariborski komorni orkester združuje profesorje godal štajerskih glasbenih šol z bivšimi dijaki Konservatorija za glasbo in balet Maribor, sedaj študenti akademij za glasbo v Ljubljani, Gradcu in na Dunaju. Ideja o projektu ustanovitve godalnega orkestra je nastala predvsem iz želje po aktivnem sodelovanju in igranju v orkestru, ki bi zraven pedagoškega dela razširil ter omogočil interpretativno udejstvovanje v različnih žanrih in glasbenih stilih. Večina sodelujočih ima precejšnje izkušnje igranja v simfoničnih ter godalnih orkestrih doma in v tujini, med katere sodijo orkester Slovenske filharmonije, Simfonični orkester RTV Slovenije, Simfonični orkester SNG Maribor in drugi.
Slavko Magdić je študij dirigiranja zaključil na Glasbeni akademiji Gnesin v Moskvi z najvišjo oceno. Leto dni je bil asistent glavnega dirigenta Jevgenija Kolobova v opernem gledališču Stanislavskega in Nemiroviča – Dančenko v Moskvi, hkrati pa se je izpopolnjeval pri V. Kožuharju, J. Simonovu in A. Holubu. Je dobitnik več nagrad na različnih tekmovanjih, med drugim je zmagovalec tekmovanja na Glasbeni akademiji Gnesin in prvouvrščeni na državnem glasbenem tekmovanju z Orkestrom Zagrebške filharmonije. Nastopil je s Simfoničnim orkestrom Hrvaškega radia in televizije, z Varaždinskim komornim orkestrom, Beograjsko filharmonijo, s Hrvaškim komornim orkestrom in z Londonskimi klasičnimi solisti. Kot glavni dirigent in umetniški vodja Simfoničnega orkestra Konservatorija za glasbo in balet Maribor koncertira v Mariboru, Ljubljani, Varaždinu, Banja Luki in Tuzli. Je eden od ustanoviteljev Mariborskega komornega orkestra, s katerim je izvedel nekaj zelo uspešnih koncertov.

Povezava do originalnega članka

Balet Zorba
2025-06-27 19:30 | grk-zorba-visit-maribor-pohorje-slovenia-slovenija
Balet Zorba se vrača na oder SNG Maribor!
Balet Zorba, navdihnjen z romanom Življenje in nravi Aleksisa Zorbe Nikosa Kazantzakisa, se vrača na oder SNG Maribor v sveži preobleki in z novo plesno energijo. Ta klasični pripovedni balet navdušuje s svojo čustveno globino in izrazito življenjsko filozofijo, ki nas z otoških obzorij Krete popelje v srce iskanja smisla, svobode in ljubezni.
Balet je zaznamovan z živahnim grškim glasbenim izrazom skladatelja Mikisa Theodorakisa, čigar ritmi in melodije – vključno z znamenitim sirtakijem – so postali simbol veselja, kljubovanja in življenjske strasti. Prav njegova glasba daje uprizoritvi poseben temperament in emocionalno moč, zaradi česar je Zorba še vedno priljubljen med občinstvom po vsem svetu.
Po dvajsetih letih od prve izvedbe v Mariboru se to izjemno delo vrača na oder v prenovljeni koreografiji legendarnega Lorce Massina. Nova postavitev prinaša sodoben plesni izraz, a hkrati ohranja bistvo zgodbe – močne življenjske lekcije, prežete z mediteranskim duhom in nepozabno grško energijo.
Vabljeni, da znova ali prvič doživite baletno priredbo ene najbolj ikoničnih literarnih zgodb 20. stoletja – balet, ki praznuje življenje v vsej njegovi surovosti in lepoti.

Povezava do originalnega članka

Mariborska premiera “Inhumanum: Detomori in umori otrok”
2025-06-27 00:00 | Kud CODA, Koroška cesta 63, Maribor, Slovenija
petek, 18. november 2022, ob 19.00, Vetrinjski dvor Maribor
Ob Mednarodnem dnevu boja proti nasilju nad ženskami
Codovci vabimo na ogled igrano-dokumentarnega filma INHUMANUM: DETOMORI IN UMORI OTROK, posnetega v sklopu igrano-dokumentarne serije Inhumanum: Nečloveško ravnanje človeka, avtorja Boštjana Brezovnika in režiserja Igorja Zupeta. Namen filma je opozoriti na vzroke in pokazati širše razsežnosti ter posledice nasilnih ravnanj v družbi ter na ta način prispevati h kulturi nenasilja.

O seriji
Film je nastal v sodelovanju s Policijo, Vrhovnim državnim tožilstvom RS, Novo univerzo, Pravno fakulteto Univerze v Ljubljani, Univerzo Maria Curie-Skłodowska v Lublinu (Poljska), Odvetniško zbornico Slovenije, Enoto za forenzično psihiatrijo Univerzitetnega kliničnega centra Maribor, Inštitutom za sodno medicino Univerze v Ljubljani in Upravo za izvrševanje kazenskih sankcij.
Serija Inhumanum je bila posneta v produkciji Perfo produkcija (producenta Aleš Pavlin in Andrej Štritof) in koprodukciji RTV Slovenija, Collegium Humanum in Lex localis, s podporo Slovenskega filmskega centra.
V seriji v glavnih vlogah nastopajo: Ludvik Bagari, Timon Šturbej, Milena Zupančič, Tamara Avguštin, Katarina Matejčič in Janez Krušič.
KUD Coda na filmskem platnu
In kaj imamo pri vsem tem Codovci? 27. junija 2021 smo se z avtobusom odpravili na ljubljanske Žale, kjer je padla klapa za projektni otroški pevski zbor pod vodstvom naše Nine Fajertag. Da bi si bilo serijo fino ogledati v družbi in na večjem platnu, pa je zamisel našega Bratka Zavrnika, idejnega vodje rednih Coda kavč druženj. Za to posebno priložnost pa bomo Coda kavč zamenjali za Vetrinjski dvor.
Projektni otroški pevski zbor KUD Coda na snemanju (foto: Igor Zupe)
Mariborska premiera v Vetrinjskem dvoru
Projekcija Inhumanum: Detomori in umori otrok bo prva javna projekcija izven filmskih festivalov. V veliko čast nam je, da si jo bomo skupaj lahko ogledali še pred predvajanjem na naših televizijah spomladi prihodnje leto. Zato nikar ne zamudite in se nam pridružite v petek, 18. novembra, od 19. ure naprej v Vetrinjskem dvoru. Projekciji bo sledila razprava na temo preprečevanja nasilja v družbi. Pogovor z Boštjanom Brezovnikom in Janezom Krušičem bo povezoval Bratko Zavrnik. Ogled je brezplačen, film si ogledajo starejši od 15 let in mlajši od 15 let v spremstvu staršev.

The post Mariborska premiera “Inhumanum: Detomori in umori otrok” appeared first on KUD Coda.
Povezava do originalnega članka

Drugi OBRAT na StopTrik
2025-06-26 21:00 | OBRAT
26. 6. 2025 ob 21.00, OBRAT
Drugi OBRAT na StopTrik
Mednarodni filmski festival StopTrik v produkciji Pekarne Magdalenske mreže vabi na tri kurirane selekcije animacij, ki se bodo zavrtele v pop-up kinu na vrtu ob OBRATu – prostoru umetnosti in participacije na Trgu Revolucije 9. Zelen kotiček tik ob glavnem mostu v času Festivala Lent postaja kino na prostem. Tudi letos z improviziranim kinom dajemo mesto kinu. Kinu, ki ga v mestu ni.

Projekcije na prostem sestavljajo stop animacije in animacije drugih tehnik v treh kuriranih programih. V prvem si ogledamo filme StopTrikovega partnerskega festivala O!PLA s Poljske. Drugi program pa prinaša nekaj izmed najboljših animacij lanske edicije StopTrika, med drugim zmagovalno Madeleine. V tretjem programu Animirana Palestina si bomo ogledali tri stop animacije palestinskega režiserja in animatorja Ahmada Saleha in eksperimentalno animacijo palestinske režiserke Samire Badran.

Selekcija prinaša izbor nekaj najboljših stop in eksperimentalnih animacij z lanske edicije Mednarodnega filmskega festivala StopTrik. Ogledati si bo mogoče tudi ganljivo in hudomušno Madeleine, ljubljenko občinstva in lansko prejemnico StopTrik Grand Prix. StopTrik je skozi leta postal prepoznaven na mednarodnem festivalskem prizorišču ne le kot prvi evropski festival, posvečen umetnosti stop motion animacije, temveč tudi kot skupnostno usmerjeno srečanje ljubiteljev filma in eksperimentalne avdiovizualne umetnosti, ki jih zanima razmislek o sodobnih pomenih in funkcijah kritičnega umetniškega izražanja.

Zbogom / Adiós
José Prats (NFTS)
2024, UK, 8’31”
Med lovskim dnem na španskem podeželju se oče težko sprijazni s tem, da se njegov odrasli sin seli v tujino, in se spopada z občutki, da je ostal sam.
Onkraj Obraza / Beyond the face
Anja Resman (SPOK Films, University of Nova Gorica)
2024, Slovenia, Croatia, 9’50”
Med čiščenjem svojega stanovanja po očetovi smrti mlad fant podoživlja spomine iz svojega otroštva, ki jih je potlačil globoko v svojo podzavest.
Zaljubiti se v Greto / Falling for Greta
Gustavo Arteaga
2023, UK, 11’16”
Ko ljubezen potrka na vrata, se Gretin svet obrne na glavo. Naraščanju njene strasti slediju tudi zapleti, a prihaja sprememba v obliki vode.
Očetova pisma / Father’s letters / Papiny pis’ma, Папины письма
Alexey Evstigneev (Moderato, Mimesis)
2024, France, Russia, 12’10”
Leta 1934 profesorja Vangengheima obsodijo na Gulag na Solovkih. Medtem ko se pretvarja, da je na velikem raziskovalnem potovanju, v pismih hčerki Eleonori pripoveduje domišljijske zgodbe in jo ščiti pred resnico, da je bil obsojen kot »izdajalec domovine«.

Joko
Izabela Plucińska (Animoon, Las Sztuki Foundation, Clay Traces, Maur Film)
2024, Poland, Germany, Czech Republic, 15′
Joko je mlad moški, ki z delom v rafineriji preživlja celotno družino. Ob drugi obletnici njegove zaposlitve Joko in njegovi sodelavci doživijo presenečenje, ko srečajo mestne veljake, ki mu naročijo, naj jih nosi na svojem hrbtu proti plačilu.
Madeleine
Raquel Sancinetti
2023, Canada, 15′
Vsak teden Raquel (41), brazilska imigrantka, obišče svojo prijateljico Madeleine (107) v domu za ostarele v Montrealu in jo skuša prepričati, naj gre malo ven. Starejša gospa se upira: zunaj nima več kaj za početi.
[S]
Mario Radev
2024, UK, Poland, Bulgaria, 12’33”
Umetniško delo, ki razkriva življenjsko dobo neskončnosti. Film raziskuje potopitveno zanko organskih oblik in razmišlja o prepletenosti narave življenja in umetnosti.
Zbogom / Adiós
José Prats (NFTS)
2024, UK, 8’31”
Med lovskim dnem na španskem podeželju se oče težko sprijazni s tem, da se njegov odrasli sin seli v tujino, in se spopada z občutki, da je ostal sam.
Onkraj Obraza / Beyond the face
Anja Resman (SPOK Films, University of Nova Gorica)
2024, Slovenia, Croatia, 9’50”
Med čiščenjem svojega stanovanja po očetovi smrti mlad fant podoživlja spomine iz svojega otroštva, ki jih je potlačil globoko v svojo podzavest.
Zaljubiti se v Greto / Falling for Greta
Gustavo Arteaga
2023, UK, 11’16”
Ko ljubezen potrka na vrata, se Gretin svet obrne na glavo. Naraščanju njene strasti slediju tudi zapleti, a prihaja sprememba v obliki vode.
Očetova pisma / Father’s letters / Papiny pis’ma, Папины письма
Alexey Evstigneev (Moderato, Mimesis)
2024, France, Russia, 12’10”
Leta 1934 profesorja Vangengheima obsodijo na Gulag na Solovkih. Medtem ko se pretvarja, da je na velikem raziskovalnem potovanju, v pismih hčerki Eleonori pripoveduje domišljijske zgodbe in jo ščiti pred resnico, da je bil obsojen kot »izdajalec domovine«.

Joko
Izabela Plucińska (Animoon, Las Sztuki Foundation, Clay Traces, Maur Film)
2024, Poland, Germany, Czech Republic, 15′
Joko je mlad moški, ki z delom v rafineriji preživlja celotno družino. Ob drugi obletnici njegove zaposlitve Joko in njegovi sodelavci doživijo presenečenje, ko srečajo mestne veljake, ki mu naročijo, naj jih nosi na svojem hrbtu proti plačilu.
Madeleine
Raquel Sancinetti
2023, Canada, 15′
Vsak teden Raquel (41), brazilska imigrantka, obišče svojo prijateljico Madeleine (107) v domu za ostarele v Montrealu in jo skuša prepričati, naj gre malo ven. Starejša gospa se upira: zunaj nima več kaj za početi.
[S]
Mario Radev
2024, UK, Poland, Bulgaria, 12’33”
Umetniško delo, ki razkriva življenjsko dobo neskončnosti. Film raziskuje potopitveno zanko organskih oblik in razmišlja o prepletenosti narave življenja in umetnosti.

deli na

Fb

Povezava do originalnega članka

Vlado Kreslin & Big band Šentjur
2025-06-25 21:30 - 23:00 | Maribor center / Trg Leona Štuklja
Vedno drugačen, vedno vrhunski
Festival Lent 2025: Vlado Kreslin & Big band Šentjur na Trgu Leona Štuklja!
»Vlado Kreslin je s svojimi nastopi, besedili in melodijami kot slikarski magični realist; vse je na realni ali realistični osnovi, a sestavljeno in oblikovano v metafore, v katerih se izrisuje tako prekmurski lokalni kolorit kot osebni doživljajsko profilirani ali brani trenutki.«
Tako je o Vladu Kreslinu zapisal ugledni kritik Marijan Zlobec. Legendarnega glasbenega poeta bi težko opisali bolje. Dodajmo le še, da so ključne značilnosti njegovega glasbenega ustvarjanja in delovanja tudi nenehno raziskovanje, razvoj ter malone kameleonsko spreminjanje, kar med drugim dosega s sodelovanji z izbranimi glasbeniki najrazličnejših slogov in provenience. Od rock skupin do ljudskih godcev Beltinške bande – njegov glasbeni kolorit in izrazni horizont sta tako široka ter polna odtenkov kot najbolj popolna mavrica.
Zato so njegovi koncerti, kljub dejstvu, da ga na odrih spremljamo že častitljivih 55 let, vselej novo (vrhunsko) doživetje. Tudi ta bo. Na oder bo namreč stopil z Big bandom Šentjur, zasedbo, ki bo zvočni paleti priljubljenih, malone ponarodelih uspešnic nujno dodala swingovske in jazzovske odtenke. Tudi letošnje lentanje s Kreslinom tako prinaša nekaj, česar še nismo slišali in doživeli. Pa je še kako treba!
VSTOPNICE

v predprodaji (do 19. 6.): 18 € stojišče; 20 € sedišče
po redni ceni (od 20. 6.): 23 € stojišče; 25 € sedišče

Študenti in dijaki

v predprodaja (do 19. 6.): 13 € stojišče; 15 € sedišče
po redni ceni (od 20. 6.): 18 € stojišče; 20 € sedišče

Povezava do originalnega članka

Prvi OBRAT na StopTrik
2025-06-25 21:00 - 22:00 | Maribor center / OBRAT, Trg revolucije 9
Mednarodni filmski festival StopTrik, v produkciji Pekarne Magdalenske mreže, vabi na tri kurirane programe animiranih filmov, ki bodo prikazani v pop-up kinu na vrtu ob OBRATu – prostoru umetnosti in participacije na Trgu Revolucije 9.Zeleni kotiček tik ob glavnem mostu se v času Festivala Lent znova preobrazi v kino na prostem. Tudi letos z improviziranim kinom mestu vračamo kino – kino, ki ga v mestu sicer ni.
Projekcije na prostem združujejo stop animacije in druge tehnike animiranega filma, razdeljene v tri kurirane programe.Prvi program prinaša izbor animacij s partnerskega festivala O!PLA s Poljske.Drugi program predstavlja vrhunce lanske edicije festivala StopTrik, vključno z nagrajeno animacijo Madeleine.Tretji program, naslovljen Animirana Palestina, vključuje tri stop animacije palestinskega režiserja in animatorja Ahmada Saleha ter eksperimentalni animirani film Samire Badran, palestinske režiserke.
Selekcija O!PLA ponuja kombinacijo duhovitih, grotesknih in odštekanih animacij, ki vas bodo a) nasmejale in b) pahnile v eksistencialno krizo.
Izbor je posebej za občinstvo Festivala Lent pripravil Piotr Kardas, programski vodja poljskega festivala O!PLA.O!PLA pomeni “Oh! Poljska animacija”, poteka od leta 2013, njegov glavni cilj pa je promocija del poljskih animatorjev doma in v tujini, ter širše tudi spodbujanje animacije mednarodnih ustvarjalcev v različnih tehnikah, za občinstvo vseh starosti.
Opis filmov

Pineapple CalamariKasia Nalewajka, National Film and Television School, Združeno kraljestvo, 2014, 9’20”Pineapple Calamari sanja, da bo postal prvak v konjskih dirkah. Zanj skrbita dve nerazdružljivi ženski, povezani s posebno vezjo.

FongopolisJoanna Kożuch, PLACKARTNY, Slovaška, 2014, 13’Mladega violinista čaka veliki solo s filharmonijo mesta Fongopolis. A pot do uspeha se ustavi na železniški postaji, kjer se v kaosu oglasov, luči in množice izgubi. Če želi priti pravočasno, se mora najprej ustaviti.

Prekletstvo podganodlaka / The Curse of the Were-RatJan Julian Rospond, Birmingham City University, Združeno kraljestvo, 2015, 6’20”Mesto preplavi groza skrivnostne pošasti, ki spreminja obliko. Ko nedolžen maček skoraj postane njena žrtev, razkrije njeno veliko skrivnost.

Vroče mame / Moms on FireJoanna Rytel, Altofilm AB, Švedska, 2016, 12’Dve nosečnici sedita na kavču in se čohata po trebuhu. Še štiri dni do poroda. Masturbacija ni mogoča – klitorisa ne dosežeta, fanta pa tudi ni zraven. Pa saj je tako ali tako dolgočasen.

Vešča / MothEwa Łuczków, National Film and Television School, Združeno kraljestvo, 2018, 11’38”Osemletna Mabil se s pomočjo živahnih sanj in namišljene prijateljice – vešče – umika pred težko družinsko situacijo. A fantazija se prekine, ko se mora soočiti z družinsko preteklostjo.

Povožena žival / RoadkillLeszek Mozga, London College of Communication, Združeno kraljestvo, 2019, 7’48”Stop animirani triler: jelen – alfa samec – se ponoči pelje z avtom in doživi prometno nesrečo.

Domača ptica / HomebirdEwa Smyk, National Film and Television School, Združeno kraljestvo, 2021, 10’Mlada umetnica, ki se v velikem mestu ne znajde, se zateče v rožnate spomine na podeželje, ki ga je zapustila.

Povezava do originalnega članka

Folkart v mestu - Finska, Paragvaj, Romunija
2025-06-25 11:00 - 13:00 | Maribor center / Glavni trg
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
3. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
Povezava do originalnega članka

26. Otroški Folkart – Slovenija
2025-06-25 10:30 - 11:30 | Maribor center / Mestni park
Spoznavanje žive kulturne dediščine skozi nastope otroških folklornih skupin, ki delujejo v Sloveniji.
Otroška folklorna skupina KUD Študent Maribor deluje od leta 2010 in predstavlja najmlajšo sekcijo Kulturno umetniškega društva Študent Maribor, ki je sicer bilo ustanovljeno že davnega leta 1964 in je v lanskem letu praznovalo častitljivih 60 let delovanja. V društvu deluje več akademskih folklornih skupin in veterani, v letošnjem letu pa še 3 otroške skupine (mlajša in starejša skupina ter mladinska skupina).
Skupine so poznane po izredno kvalitetnem programu ter izjemnih dosežkih, saj se redno uvrščajo na regijska in državna srečanja otroških folklornih skupin Slovenije. Mladinska skupina pogosto gostuje tudi v tujini, saj je bogato slovensko ljudsko izročilo predstavila že v številnih evropskih državah; na Poljskem, Češkem, Hrvaškem, v Makedoniji, Srbiji, Črni gori, v lanskem letu pa je prvič gostovala tudi na Afriškem kontinentu, v Egiptu.
Skozi glasbo in ljudske plese otroških folklornih skupin do zavedanja korenin. Plešemo in iskre krešemo!

Povezava do originalnega članka

Minoriti After Party .24: Haris Pilton
2025-06-24 23:30 - 2025-06-25 00:00 | Maribor center / Minoriti – Avditorij LGM

Velika povorka - Finska, Hrvaška, Paragvaj, Romunija, Singapur, ZDA, Slovenija
2025-06-24 19:45 - 20:45 | Maribor center / Sodni stolp
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

DRŽAVE, UDELEŽENKE FOLKARTA 2025
1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. HRVAŠKA
Varaždinski folklorni ansambel VFA, Varaždin
Morje, sonce in zgodovinska mesta. Dubrovnik, biser Jadrana, Split in Oliver Dragojević. Nikola Tesla, Slavoljub Penkala in Ivan Vučetić. Avtohtona pasma Dalmatinec, zvezda Disneyeve risanke. Paški sir in hvarska čipka iz niti agave. Plemeniti vitezi Sinjske alke in oslovske dirke v vasici Tribunj.
Naša sosednja država Hrvaška je naseljena že od paleolitika (krapinski pračlovek). Ima skoraj 1800 km dolgo obalo, ob njej leži okoli 1.200 otokov in je ena najbolj priljubljenih počitniških morskih destinacij ne le za Slovence, ampak tudi za Evropejce. Seveda je splošno znano, kdo je bil Nikola Tesla, manj znano pa je, da je Hrvaška dežela velikih dosežkov, ki so spremenili svet – od Nobelovih nagrajencev za kemijo do letečega človeka, daktiloskopije in penkala, do futuristične vizije inovatorja Mateja Rimca. Mesto Gospić je svetovna znamenitost, to pa zato, ker je po površini, ki mu pripada, celo večji od Berlina ali Pariza. Kar pa vsi najbolje poznamo so prelepa in romantična hrvaška obmorska mesta ter mesteca, ki nam srce in dušo polnijo z nostalgijo in mislimi na dobre, stare čase.
Varaždinski folklorni ansambel je eden najuspešnejših in nagrajenih amaterskih folklornih ansamblov na Hrvaškem. Ustanovljen je bil točno na dan mesta Varaždin v decembru 1998, s primarno nalogo glasbenega in gledališkega uprizarjanja hrvaških ljudskih plesov, pesmi ter običajev. Ansambel šteje 50 aktivnih članov. Spremlja ga izjemen tamburaški orkester. Od svoje ustanovitve dalje je ansambel neprekinjeno prisoten na mednarodnem kulturnem in folklornem prizorišču. Do danes je ta skupina sodelovala na več kot 100 različnih festivalih in dogodkih v 22 evropskih državah. Repertoar ansambla obsega preko 20 folklornih koreografij s priredbami pesmi, plesov in običajev z vse Hrvaške, posebno pozornost pa posvečajo tradicionalni kulturi severozahodne Hrvaške in kajkavskemu narečju.
3. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
4. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
5. SINGAPUR
Umetniška skupina Sri Warisan Performing Arts, Singapur
Svetovna metropola. Levje mesto, kjer nikoli ni bilo levov. Tradicionalni obredi ter vrhunska tehnologija. Changi, najbolj luksuzno letališče na svetu. Santosa Island in čudoviti botanični vrtovi. Drugo največje pristanišče na svetu, ki povezuje Indijski ocean z Južnokitajskim morjem.
Singapur je hkrati otok, mesto in država, ena najmanjših na svetu. Leži v jugovzhodni Aziji, ob južnem robu Malajskega polotoka. Nekoč je bil britanska kolonija, nato se je pridružil Malezijski federaciji, leta 1965 pa se je osamosvojil in zdaj je ena najbolj čistih, urejenih in varnih držav na svetu; prijel se ga je celo naziv »azijski biser«. Zakonodaja je izjemno stroga, v mestu na tleh ne najdemo enega samega papirčka, saj so kazni astronomske že ob prvem opozorilu. Singapur je takoj za Šanghajem največje pristanišče na svetu; povezano je s 600 pristanišči v več kot 120 državah sveta, kar je pomembno za njegovo konstantno gospodarsko rast. Edinstveno je tudi spajanje tehnologije in narave; več kot polovica mesta je prekritega z drevesi, parki in čudovitimi vrtovi, nenehno pa uvajajo inovacije, ki združujejo tradicijo z najmodernejšo tehnologijo. Bogata kulturna dediščina se odraža na vsakem koraku, saj je mesto polno osupljive svetovne kulturne dediščine.
Akademija za uprizoritvene umetnosti Sri Warisan je bila ustanovljena leta 1997 in je ena osrednjih sil na singapursko-malajski plesni sceni. Mešanje bogatih tradicionalnih oblik s sodobnimi tehnikami je njihova značilnost. Člani akademije so usposobljeni za predstavitev tradicionalne umetnosti, kot so ples, glasba, gledališče in multimediji. Zavzemajo se za razvoj odličnosti v uprizoritvenih umetnostih, ki obsega delo z otroki, mladino in odraslimi. Člani skupine Sri Warisan so inštruktorji te akademije in bogato izročilo svoje tradicije predstavljajo po vsem svetu.
6. ZDRUŽENE DRŽAVE AMERIKE
The Bailey Mountain Cloggers, Mars Hill, North Carolina
Zagrizeni patrioti. McDonald’s, Nasa in Hollywood. Živahna milijonska mesta, kot so Big Apple, Big Easy in Sin City. Miss Liberty in štirje predsedniki, vklesani v goro Rushmore. Umirjene lepote Severne Karoline, z najvišjimi gorami na vzhodu države in s 300 miljami čudovite obale.
Je ena največjih držav na svetu, ki jo sestavlja 50 zveznih držav, razteza pa se med Atlantikom in Tihim oceanom. S sosednjo Kanado si deli najdaljšo mejo med dvema državama na svetu. Njena zgodovina sega 15.000 let v preteklost, ko so ljudstva iz Azije prečkala Beringov preliv. Do prihoda priseljencev so bili edini prebivalci, dokler ni v 15. stoletju Krištof Kolumb na svoji poti v Indijo naletel na neznano celino. Nedolgo za njim pa je Amerigo Vespucci potrdil, da so odkrili novo celino in ime »Amerika«, ki je nastalo v zgodnjem 16. stoletju, je bilo posvečeno ravno njemu. To odkritje je bilo prelomnica katastrofalnih razsežnosti za ameriške staroselce, po drugi strani pa se je začelo obdobje mogočne nadvlade, razvoja in napredka. Združene države so tako dežela priseljencev, ki so ustoličili novo kulturo. Dandanes je Amerika velesila, katere moč vpliva na ves svet.
Skupina The Bailey Mountain Cloggers prihaja iz Severne Karoline. Ustanovljena je bila leta 1974 na univerzi Mars Hill in že 31-krat so bili državni prvaki ameriškega ljudskega plesa »clogging«, ki je oblika stepa. Ti tradicionalni plesi so se mešali z obliko plesa Cherokee Indijancev, v stilu tapkanja z nogami v ritmu glasbe. Bailey Mountain Cloggers izvajajo široko paleto teh plesov, od tradicionalnih do najsodobnejših različic. Plesi so živahno zlitje kultur Irske, Škotske, Cherokee Indijancev in Afrike.
Člani te študentske skupine so pravi ambasadorji dobre volje in ljudske plesne tradicije južnih gora.
Nastopali so že po vseh Združenih državah in se udeležili festivalov v več kot 20 državah sveta.
Živahni, srčni, odlični plesalci in bendžo, kitara, violina … folklorna zabava je zagotovljena!
7. SLOVENIJA
»Akademska folklorna skupina Študent«, Maribor
Najstarejša vinska trta na svetu. Alpe, morje, podzemne jame. Človeška ribica in kranjska sivka, avtohtona slovenska čebela. Kraški ovčar, medved in ris. Kurenti, Martin Krpan in Zeleni Jurij. Dončić, Pogačar in družina Prevc. Potica in harmonika, Prešernova poezija in Zdravljica.
Tam, kjer se srečajo Panonska nižina, Dinarsko kraški svet, Alpe in Sredozemlje, na jugu Srednje Evrope, na sončni strani Alp leži naša deželica Slovenija. Je izjemno zanimiva, čeprav je majhna. Gozdovi prekrivajo kar 60 % njene površine, pohvali pa se lahko tudi z bogatim podzemnim svetom, ki obsega več kot 12.000 jam. Je ena vodilnih evropskih držav v čebelarstvu. Izjemna biotska raznovrstnost umešča Slovenijo med naravno najbogatejša območja Evrope in sveta, saj premore preko 20.000 različnih vrst rastlin in živali. V Sloveniji so odkrili tudi 60.000 let staro piščal iz kosti medveda, najstarejše glasbilo na svetu. Slovenija velja za zeleno, lepo in čisto deželo prijaznih ljudi. Bogata in posebna slovenska kulinarika razvaja obiskovalce z vsega sveta. Je domovina izjemnih športnikov, ki na najboljši možen način predstavljajo svojo državo po svetu.
Akademska folklorna skupina Študent iz Maribora, naši »Kudovci«, redno zastopajo našo zeleno deželo na Folkartu. So ena vodilnih tovrstnih skupin v Sloveniji, predstavljajo pa tradicijske plese in običaje vseh slovenskih pokrajin. Za svoje predano in odlično delo je skupina prejela najvišja in najbolj pomembna državna priznanja, med njimi Zlato plaketo ZKO Maribor ter prestižno Zlato Maroltovo plaketo, ki je v Sloveniji sploh najvišje možno priznanje za folklorno dejavnost.
Na Folkartu pa niso le nastopajoči – brez njihove pomoči Folkarta ne bi bilo. So eden ključnih dejavnikov pri izvedbi festivala, ljubezen in pripadnost se prenašata iz generacije v generacijo.
Zato imajo to čast, da vsako leto začnejo in tudi zaključijo festival Folkart.

Povezava do originalnega članka

Godalni orkester Poletne glasbene šole; Mark Lev Krajnc, Filip Runjak
2025-06-24 19:30 - 20:30 | Maribor center / Dvorana Union
Komorni godalni orkester Poletne glasbene šole profesorice Danice Neuvirt Koren sestavljajo učenci, dijaki in profesorji oziroma mentorji, in sicer od najmlajšega do najstarejšega, kjer muzicirajo kot člani orkestra ali solisti. Začetek obstoja sega v leto 2005, ko je v Zatonu pri Zadru na hrvaškem bila uspešno izvedena prva poletna glasbena šola za violino, komorno igro in godalni orkester. Iz leta v leto je število udeležencev in tako tudi članov orkestra naraščalo. Poletna glasbena šola profesorice Danice Neuvirt Koren tako danes po 18 letih obstoja ponuja izpopolnjevanje za violino, violo, violončelo, komorno igro in godalni orkester. Komorni godalni orkester Poletne glasbene šole ima tudi mednarodni značaj, saj v njem med seminarjem igrajo oziroma sodelujejo tudi učenci, dijaki ter študentje iz Hrvaške.
Med najodmevnejše uspehe in dosežke sodijo koncerti v katedrali Sv. Donata v Zadru, kjer med drugim potekajo priznani mednarodni glasbeni festivali, v Svečani dvorani Zadarske Univerze, v Koncertni dvorani Kneževe palače, v Baročni hiši v Ninu, v Cerkvi Marije Device Zaton, v Holiday Resortu Zaton in drugi. Domači publiki so se predstavili z dobrodelnimi koncerti ob Rožnatem oktobru na Onkološkem oddelku UKC Maribor ter na novoletnih koncertih Doma pod Gorco in občinski proslavi ter novoletnem koncertu občine Pesnica.
Repertoar orkestra zajema skladbe od baroka pa vse do zabavne, popularne in filmske glasbe.
Mark Lev Krajnc se je violino pričel učiti s petimi leti pri Barbari Kolbl, nadaljeval pa pri Danici Koren. Trenutno je dijak 3. letnika vzporednega izobraževanja na Umetniški gimnaziji Velenje. Je prejemnik dveh Korunovih priznanj GŠ Velenje. Intenzivno se udeležuje državnih in mednarodnih tekmovanj; med drugim je prejel zlate plakete ali prve nagrade na tekmovanjih TEMSIG, Mladi violinist, Daleki akordi ter na tekmovanjih v Beogradu, Križevcih, na Bravničarjevem in Tartinijevem tekmovanju ter na tekmovanju L. Pfeiferja. Zelo uspešen je bil tudi na mednarodnih spletnih tekmovanjih. Predstavlja se na samostojnih recitalih pa tudi kot solist (z godalnim orkestrom Poletne GŠ Danice Koren, Camerata Laibach, Zagrebški godalni orkester). Že več let se izpopolnjuje na Poletni GŠ Zaton ter dodatno nadgrajuje znanje pri Miranu Kolblu, Barbari Kolbl in Maji Rome. V letu 2025 se je uspešno uvrstil v finale oddaje Virtuoso 10th Anniversary, ki je potekal v Budimpešti, in katere člani komisije so mednarodno uveljavljeni glasbeniki, kot so P. Domingo in S.Hauser. V finalu je ob spremljavi simfoničnega orkestra zaigral 3. stavek violinskega koncerta P. I. Čajkovskega.
Filip Runjak je pričel z učenjem klavirja pri petih letih pri profesorici Moniki Vehovec, v zadnjem letu pa je njegove mentor profesor Siavush Gadjiev na KGB Ljubljana. V sklopu izobraževanja EMARS se izpopolnjuje pri profesorju Rubenu Dalibaltayanu in na seminarjih pri profesorici Juliji Gubaidullini, Nataliji Trull in mnogih drugih. V lanskem letu se je kot solist predstavil v Haydnovem Koncertu v D-duru z godalnim orkestrom Poletne glasbene šole Danice Neuvirt. Uspešno se je udeležil tudi več pomembnih tekmovanj (TEMSIG 2022 – klavir, 1. nagrada in Zlato priznanje, TEMSIG 2023 – komorne skupine, 2. nagrada in Zlato priznanje, Merci Maestro 2022, 1. nagrada, Mednarodno klavirsko tekmovanje Košice 2023, 2. nagrada). Za svoje dosežke je v lanskem letu prejel Korunovo nagrado GŠ Velenje.

Povezava do originalnega članka

Oma in jelka, tisoče let
2025-06-24 19:00 - 20:00 | Maribor center / Slovenska ulica 13
Pozdravljam vas iz krajev jutrišnjega dne, ki so videnja kmečkih duš v preletu čez svet.
(Fabrizio De André, Anime Salve)
Ko je Oma tistega jutra odprla oči, je sprevidela, da ne bo mogla vstati. Čelo je sililo gor, trup je
ostajal negiben kot hlod. Nekje med glavo in repom je prihajalo do strahotnega kratkega stika. »O, zlata duša,« je vzdihnila Oma. »Življenje je težko že samo po sebi, če pa imaš v lastnem truplu dva, ki vlečeta vsak na svojo stran …«. To je trenutek, ko je Oma srečala jelko.
Jelka je šest tisočletij in pol negibno – kot hlod – ležala v mokri zemlji, preden sta jo po naključju v Čadrgu našla Jani in Gorazd Kutin, ko so na robu vasi obnavljali kale. Bila je tako mokra, da je teklo od nje. Posušili so jo in jo spremenili v liro, boben in piščal.
Oma in jelka sta narejeni iz istega testa: časa, ki poje. V predstavi ga bosta ozvočila pripovedovalka Nataša Kramberger ter multiinstrumentalist Samo Kutin, ki bo poleg lire in bobna iz lesa tisočletne jelke igral še na hurdy gurdy, harmonij ter basovsko harfo, ki jo je izdelal sam.

Povezava do originalnega članka

Svet je moj dom
2025-06-24 19:00 - 20:00 | Maribor center / Mestni park
Večina od nas je že slišala in tudi videla kakšen nastop ali celo predstavo orientalskega plesa. Le malokdo pa ve, kako tesno sta povezana orientalski in romski ples, ki se je tako kot romski jezik pred tisočletji na pot po svetu podal iz pradomovine Romov, Indije. Čeprav ne živimo več v davnih časih in ne potujemo po svetu z vozovi, peš ali konjskimi vpregami, bogato plesno izročilo ostaja in nas še zmeraj ter vedno znova navdušuje. Plesalke iz Plesne delavnice Zahir in njihove gostje so sodobne »plesne pripovedovalke«, ki bodo z različnimi plesnimi »fuzijami« pripovedovale svoje zgodbe in nas popeljale v pisan svet orientalskega plesa.

Povezava do originalnega članka

Pikin cirkus
2025-06-24 18:30 - 19:15 | Maribor center / Vetrinjski dvor
Klovn Jakobs povabi Piko Nogavičko v cirkus, ker pričakuje njene izjemne točke, a mu Pika nenehno nagaja. Medtem ko Klovn Jakobs poskuša uprizoriti svojo cirkuško točko, Pika pleše, meče palačinke v zrak, obeša nogavice na vrv, po kateri Jakobs hodi, mu skrije fotoaparat in ga preseneti s točo milnih mehurčkov. Njene potegavščine povzročijo, da se vsi smejijo in za trebuhe držijo.
Interaktivna gledališka predstava
Klovn Jakobs povabi Piko Nogavičko v cirkus, ker pričakuje njene izjemne točke, a mu Pika nenehno nagaja. Medtem ko Klovn Jakobs poskuša uprizoriti svojo cirkuško točko, Pika pleše, meče palačinke v zrak, obeša nogavice na vrv, po kateri Jakobs hodi, mu skrije fotoaparat in ga preseneti s točo milnih mehurčkov. Njene potegavščine povzročijo, da se vsi smejijo in za trebuhe držijo.
Otroci in starši so aktivno vključeni v dogajanje, saj sodelujejo v različnih točkah ter igrah, ki jih vodita Pika Nogavička in Klovn Jakobs. Pridružite se nam na tem čarobnem potovanju, kjer smeha in veselja nikoli ne zmanjka. Naj se vaša domišljija prebudi in naj vas Pikin cirkus popelje na nepozabno potovanje, polno smeha, nagajivosti in zabave!
Trajanje: 35 minut

Povezava do originalnega članka

RAVE FREQUENCIES presents FoS resident night & ENTER THE SOUND festival pre-party
2025-06-24 18:00 - 2025-06-25 06:00 | Maribor center / Dvorana Gustaf Pekarna
Hardtechno/Schranz večer
RAVE FREQUENCIES presents FoS resident night & ENTER THE SOUND festival pre-party @ Dvorana Gustaf, Maribor, Slovenija @ torek, 24.6.2025
Nastopajoči: GIGI MAJKL M SKERLI THE FROG BORISSAN + posebna gostja PETRA KOPPR (madžarska) // pred srečanje v parku za dvorano // 18.00 – 22.00 ZOXXAN
Vstopnice & Info www.factoryofsound.si / 3DVA – Petrol – Shell

Povezava do originalnega članka

Nevrodivergentni Hangout
2025-06-24 17:00 - 20:00 | Kulturni inkubator
NEVRODIVERGENTNI HANGOUT
BARVANJE, SPROŠČANJE IN GRICKANJE
Torek, 24. junij 2025 // 17.00 // Kulturni inkubator
V torek, 24. junija 2025, se v Kulturni inkubator vrača Nevrodivergentni Hangout, tokrat podnaslovljen Barvanje, sproščanje in grickanje. Z druženjem začnemo ob 17. uri.
*BARVANJE, SPROŠČANJE IN GRICKANJE*
Naslikaj svoj dizajn, prilagodite svoj izgled!
Pridruži se nam na ustvarjanju unikatnih (brezplačnih) oblačili! Za vse potrebne materiale poskrbimo, prijetno družbo in prigrizke poskrbimo me_i.
Dogodek bo potekal v slovenščini in angleščini!
***
*PAINTIN’, CHILLIN’ & SNACKIN’*
Draw your own design, customize your look!
Join us in creating with free clothes! We will provide materials like paint and brushes, and also good company and snacks.
The event is held in Slovenian and English!

Povezava do originalnega članka

Plesni projekt Centra plesa
2025-06-24 17:00 - 18:00 | Maribor center / Mestni park
Tovarishia Dance Company se predstavi s plesnimi projekti iz sezone 2024/25.
Tovarishia je nastala v hiši Centra plesa kot vrh izobraževanja v sodobnem plesu. Ustvarja plesne predstave, performanse na prostem in plesne filme. Je slovenska plesna kompanija, ki se posveča fizični ter tehnični zahtevnosti sodobnega plesa, hkrati pa hoče in mora sporočati, izzivati, opominjati, spominjati, osvajati in predvsem ne puščati gledalcev hladnih. Je pojem zaupanja, skupnega razvoja in sprejemanja soplesalcev v vsej njihovi norosti. Tovarishio vodijo Tovarishi, ki so za to poklicani.

Povezava do originalnega članka

Čudežni mlinček
2025-06-24 10:30 - 11:30 | Maribor center / Mestni park
Ko čudežnemu mlinčku obrnemo ročico, se zgodi nekaj prav posebnega – iz njega se ne vsujejo kava, moka ali sladkor, temveč pravljice. V pravljicah pa je vse mogoče. Si pripravljen prisluhniti? Čudežni mlinček že tiho škrta …
V družbi pripovedovalke Katje Preša, glasbenice Zvezdane Novakovič ZveN in čudežnega mlinčka pravljic ne bo zmanjkalo.

Povezava do originalnega članka

The Sons of Buena Vista
2025-06-23 21:30 - 23:00 | Maribor center / Trg Leona Štuklja
Najbrž si leta 1997, ko je izšel prvi album skupine Buena Vista Social Club, nihče ni mogel niti predstavljati, da bo ta z grammyjem nagrajen album četrt stoletja kasneje in z več kot osmimi milijoni prodanimi izvodi vpisan v Guinnesovo knjigo rekordov kot najbolje prodajan album svetovne glasbe vseh časov!
Kar so skupaj ustvarili danes žal pokojni Ibrahim Ferrer, Compay Segundo in Ruben Gonzales ter še zmeraj aktivna 95-letna Omara Portuondo (ki je nastopila na Festivalu Lent 2008), kot odkritje producenta in ameriškega kitarista Rya Cooderja, ter ob glasbeni režiji Juana De Marcosa Gonzalesa (ki je nastopil na Festivalu Lent 2018) in ob podpori filma nemškega režiserja Wima Wendersa, je preseglo vsa, tudi najbolj nepredstavljiva pričakovanja in dosežke. Kubanska glasba se je po številnih desetletjih odsotnosti vrnila v dvorane, odre in festivale tega sveta ter spotoma spodbudila še nikoli videni »revival« glasb celotne latinske Amerike.
Povsem nepričakovano se je na njihov open-air koncert zgrnilo najmanj enako število obiskovalcev kot na koncert skupine U2, Paula McCartneya ali skupine Radiohead. Festival Lent je dovolj vtkan v mednarodne povezave, da lahko postreže z resnično anekdoto managerja skupine, ki jih je napovedal pred koncertom v Londonu, kjer je legendarni pevec Ibrahim Ferrer pred naskokom odra skromno vprašal »če je prišlo kaj ljudi«, nato pa zaigral pred nič manj kot 150.000 poslušalci.
Toda to je le zgodovinski uvod v zasedbo, ki vas leta 2025 pričakuje na Festivalu Lent: The Sons of Buena Vista® niso nič drugega kot zapuščina Buena Vista Social Club®, prenesena na mlajšo generacijo glasbenikov svetovnega kova, ki so odraščali neposredno ob starih mojstrih kubanske glasbe ter bili obenem del njenega razvoja pred in po revoluciji, ki so jo sprožili Buena Vista Social Club®.
Treba je razumeti, da je hiper-aktivni pevec in dobitnik grammyja, Mario »Mayito« Rivera, prikladno imenovan »kubanski Mick Jagger«, svetovno znan predstavnik edinstvenega zvoka kubanske glasbe. Vsestranski in eleganten Rivera, idol mladih in zelo cenjen pesnik rumbe, je bil dolga leta član super-skupine Los Van Van in je delal s »kdo-je-kdo« na kubanski glasbeni sceni, kot sta Isaac Delgado in Alberto Alvarez, preden se je pridružil The Sons of Buena Vista®.
Pevec William Borrego Rodriguez je ustanovil El Cabildo del Son in s kubanskimi legendami, kot sta Silvio Rodriguez in Pablo Milanès, kot glavni pevec gostoval po svetu.
»El Nene«, s pravim imenom Pedro Lugo Martinez, blesti s svojim neverjetno močnim in melanholičnim petjem. Na odru nastopa kot mlajša različica legendarnega Ibrahima Ferrerja (Buena Vista Social Club®), ki mu je – po naključju – podoben ne le vizualno, ampak je z njim tudi gostoval po celem svetu! Od »starih mojstrov« se je učil pristnega petja Son Cubano tako prepričljivo, da je s skupino Los Jovenes del Son dobil celo latinskega grammyja!
Ob takšni zasedbi so besede odveč; kar velja je: prepustiti se srcu enemu najbolj zakletih otokov te Zemlje, njegovi glasbeni zgodovini ter sodobnosti, upom, hrepenenju, ljubezni, strasti in veselju, kot jih premore edino Kuba. Žur pa je zagotovljen!
Vstopnice:

20 € stojišče (do 19. 6.) / 25 € stojišče (od 20. 6.)
za študente in dijake: 5 € popusta na posamezno vstopnico

Povezava do originalnega članka

Kariera komika
2025-06-23 21:00 - 22:30 | Maribor center / Vetrinjski dvor
Ste se kdaj vprašali, kako izgleda življenje stand up komika za odrom? Koliko je smeha, koliko znoja in koliko psihičnih zlomov? In kako zelo so takšni zlomi lahko smešni, ko jih pogledamo iz distance? Pridite na live podcast dogodek Kariera komika – surova, iskrena in (seveda) zabavna izpoved iz zakulisja slovenske stand up scene. Na odru bodo Tin Vodopivec (povezovalec), Perica Jerković, Denis Avdić, Vinko Šimek, Admir Baltić in David Gorinšek.
Ste se kdaj vprašali, kako izgleda življenje stand up komika za odrom? Koliko je smeha, koliko znoja in koliko psihičnih zlomov? In kako zelo so takšni zlomi lahko smešni, ko jih pogledamo iz distance? Pridite na live podcast dogodek Kariera komika – surova, iskrena in (seveda) zabavna izpoved iz zakulisja slovenske stand up scene.
Gostje bodo razkrivali vse: od prvih treme polnih nastopov v zakajenih lokalih do nastopanja pred tisočglavo množico, od zlatih open mic večerov do mučnih »bombanj« – vse brez olepševanja, a z ogromno humorja. Na odru bodo Tin Vodopivec (povezovalec), Perica Jerković, Denis Avdić, Vinko Šimek, Admir Baltić in David Gorinšek.
Gostje bodo v živo razpravljali o vzponih, padcih, čudnih »bookerjih«, še bolj čudnih občinstvih in o tem, zakaj bi kdo sploh hotel imeti kariero, kjer je cilj spravit ljudi v smeh … vsak večer.
Če vas zanima komedija ali pa samo radi kukate v zakulisje ustvarjalnega kaosa – tole je večer za vas. Sedeži so omejeni, psihoanaliza komikov pa neprecenljiva – ne zamudite!

Vstopnice: 10 € sedišče (do 19. 6.) / 15 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Helem Nejse
2025-06-23 21:00 - 22:30 | Maribor center / Pri Vodnem stolpu
Helem Nejse je priljubljen umetniški kolektiv in hip-hop bend iz Bosne in Hercegovine. Besedila njihovih pesmi se navezujejo na ljubezen in družbeno odgovornost ter so navdihnjena z resničnimi liki in dogodki v družbi in njihovi neposredni okolici. Pogosto vključujejo duhovite pripombe, mnogi njihovi verzi pa so sčasoma postali sestavni del urbanega slenga v Bosni in Hercegovini.
Helem Nejse je priljubljen umetniški kolektiv in hip-hop bend iz Bosne in Hercegovine. Besedila njihovih pesmi se navezujejo na ljubezen in družbeno odgovornost ter so navdihnjena z resničnimi liki in dogodki v družbi in njihovi neposredni okolici. Pogosto vključujejo duhovite pripombe, mnogi njihovi verzi pa so sčasoma postali sestavni del urbanega slenga v Bosni in Hercegovini.
Njihovi koncerti veljajo za izjemno energične, izmenjava energije in interakcija s publiko pa sta tisto, kar jih ločuje od »drugih detergentov«.

Povezava do originalnega članka

TransverZala
2025-06-23 20:30 - 21:30 | Maribor center / Sodni stolp
Zasedba TransverZala je skupina, ki igra glasbo s področja jazza, bluesa, avtorsko glasbo in glasbo znanih avtorjev slovenske popevke. Zasedba je zanimiva; svež vokal Zale Črešnik, ki ga včasih spremlja tudi kitara, ob kitari Marka Zaletelja, kontrabasu Luke Gajserja in bobnih Matica Črešnika. Skladbe so v ta namen še posebej zanimivo aranžirane.
Zasedba TransverZala je skupina, ki igra glasbo s področja jazza, bluesa, avtorsko glasbo in glasbo znanih avtorjev slovenske popevke. Zasedba je zanimiva; svež vokal Zale Črešnik, ki ga včasih spremlja tudi kitara, ob kitari Marka Zaletelja, kontrabasu Luke Gajserja in bobnih Matica Črešnika. Skladbe so v ta namen še posebej zanimivo aranžirane.

Vstopnice: 12 € sedišče (do 19. 6.) / 17 € sedišče (od 20. 6.);
za študente in dijake: 5 € popusta na posamezno vstopnico.
Popusti se ne seštevajo.
Več o ugodnostih in nakupu vstopnic.

Povezava do originalnega članka

Jazz Podij: Artbeaters
2025-06-23 20:00 - 21:00 | Maribor center / Oder OTP banke
Artbeaters je izvrstna jazzovska zasedba, ki s svojo ustvarjalno energijo in muziciranjem že trinajst let plemeniti slovensko glasbeno krajino. Skupina je ustvarila svoj edinstven in prepoznaven zvok predvsem z vrhunsko jazz violino, glasbilom, ki se v jazz sestavih pojavlja izjemno redko.
Artbeaters je izvrstna jazzovska zasedba, ki s svojo ustvarjalno energijo in muziciranjem že trinajst let plemeniti slovensko glasbeno krajino. Skupina je ustvarila svoj edinstven in prepoznaven zvok predvsem z vrhunsko jazz violino, glasbilom, ki se v jazz sestavih pojavlja izjemno redko.
Svoj prvenec Garden of Adventure so kot kvartet izdali leta 2013, štiri leta zatem, tokrat že kot kvintet, pa še drugega za naslovom Life Compass On!. Album je doživel izjemen uspeh in požel navdušene kritike. Skupina je nedavno posnela svoj tretji studijski album, ki vključuje osem popolnoma novih avtorskih skladb članov zasedbe.
Glasba na novem albumu je napisana z namenom, da ovekoveči turbulentni čas, ki ga živimo, hkrati pa nas ustavi ter nam sugerira – kdaj bomo ljudje vse, kar se dogaja, globoko premislili in predelali?

Povezava do originalnega članka

Slovenski orkester flavt
2025-06-22 19:30 - 20:30 | Maribor center / Dvorana Union
Ustanovitev Slovenskega orkestra flavt je bila neke vrste logična posledica izzivov časa med pandemijo, v katerem smo se spraševali o smislu svojih poklicnih dejavnosti.
Orkester sestavljajo flavtisti, vsi akademski glasbeniki, ki jih povezuje osnovna ljubezen do glasbe in muziciranja, ter predstavlja globoko povezano skupnost. V orkestru flavt se ne le izvaja glasbo, ampak se živi in diha skupaj z njo. Vsak ton, vsak utrip glasbe nosi v sebi neizmerno čustveno bogastvo, ki ga ustvarjajo flavtisti, mnogi med njimi tudi nekdanji sošolci in dolgoletni kolegi. Skozi vaje in pripravo na koncerte se navezujejo in povezujejo, ustvarjajo prijateljstva in obujajo spomine na skupne glasbene poti.
Orkester je sestavljen iz pikolo flavt, koncertnih flavt v C, altovskih flavt in basovskih flavt, za dodatni barvni spekter pa poskrbijo še kontrabas, klavir ter tolkala. Zvok orkestra, ob pravem razmerju, brez vibrata in ob lepo postavljenem akordu, spominja na lepo zveneče orgle, kar je vsekakor nekaj edinstvenega.

Povezava do originalnega članka

Poletni jazz koncert Konservatorija za glasbo in balet Maribor
2025-06-22 19:00 - 20:30 | Maribor center / Mestni park
»Življenje je precej podobno jazz glasbi. Najboljše je takrat, ko improviziraš!« George Gershwin
Oddelek za jazz na Konservatoriju za glasbo in balet Maribor vabi na večer instrumentalnega ter vokalno instrumentalnega jazza. Na zaključnem koncertu šolskega leta se kot poseben ansambel predstavljajo tudi dijaki Umetniške gimnazije, smeri Jazz, ter vokalisti nadstandardnega oddelka ob spremljavi mentorjev in mentoric. Jazz standardi, originalne kompozicije velikanov jazza in poletno obarvan program – tak večer je razprodan!

Povezava do originalnega članka

Vinsko LENTanje: Malečniški vinarji z gosti
2025-06-22 19:00 | vinsko-lentanje-visit-maribor-pohorje-slovenia
Nedeljski vinski večer pri Najstarejši trti
Malečniški vinarji s ponosom gostijo vinarje iz Svečine, Dolenjske in Goriških brd!
Preživite sproščen nedeljski večer na vrtu pri Najstarejši trti in okušajte izvrstna slovenska vina v prijetni družbi na ikoničnem Lentu ob reki Dravi.
Vabijo vas gostitelji iz Malečnika:

Hiša vina Mak
Vino-turizem Protner
Hiša Joannes Protner
Vina Oskar
Turistična kmetija Emil Bračko
Matic Wines

Skupaj z gosti iz vinorodnih pokrajin po Sloveniji:

Svečina: Vino Kušter
Dolenjska: Domaine Slapšak, Vina Martinčič, Vino Kozinc
Goriška Brda: Ščurek wine

Ob kozarcu odličnega vina doživite večerni utrip Festivala Lent v družbi Najstarejše trte na svetu in vrhunskih slovenskih vinarjev.

Povezava do originalnega članka

Škratka Sladka
2025-06-22 18:30 - 19:15 | Maribor center / Vetrinjski dvor
Igra, vragolije, čisto prave iluzije in na koncu objem pravega prijateljstva vas bodo začarale, očarale in nasmejale. Navihana predstava je polna humorja in prizorov, ki brez besed navdušijo tako majhne kot velike, predvsem pa glasbe, čustvenih trenutkov in lepih misli o negovanju medsebojnih odnosov.
Teta Omleta je skrila namige in vsi škratje iz Sladkodola so na lovu za skritim zakladom. Tudi Škratka Sladka, ki bo tokrat prispela v čudovit kraj, kjer jo bo pričakala kopica nasmejanih otrok. Otrok, ki imajo s seboj čarobne prstke in z veseljem pomagajo mali škratki, ko ji zmanjka orehov, ko se iz pečice kadi, še preden ji uspe prešteti do deset, ko se njen prijatelj noče igrati s samorogi, ko ji uide »nagajiva moka« in ji zlata ribica izpolni samo dve želji.
Igra, vragolije, čisto prave iluzije in na koncu objem pravega prijateljstva vas bodo začarale, očarale in nasmejale. Navihana predstava je polna humorja in prizorov, ki brez besed navdušijo tako majhne kot velike, predvsem pa glasbe, čustvenih trenutkov in lepih misli o negovanju medsebojnih odnosov.
Trajanje: 35 minut

Povezava do originalnega članka
